Awak Sangat Nakal

Awak Sangat Nakal ialah sebuah siri drama televisyen Malaysia 2016 arahan Azmi Hatta, dibintangi oleh Ayda Jebat, dan Sharnaaz Ahmad. Siri drama ini memulakan tayangan perdana di Slot MegaDrama, Astro Ria bermula 7 November 2016 menggantikan Suri Hati Mr. Pilot.  Drama Awak Sangat Nakal. MyInfoTaip. Dicapai 4 Ogos 2021 

Sinopsis
Pertemuan antara Johan Rizqin dan Erine Johanna bermula apabila gadis itu ditinggalkan mama dan papanya selama sebulan di bawah jagaan orang gajinya, Mak Munah. Oleh sebab dia kebosanan duduk di kampung, Erine menjadikan Johan Rizqin, mangsa usikannya.

Masalahnya, Johan Rizqin sudah bertunang dengan Ain Humaira, anak angkat Mak Munah. Tetapi kehadiran Erine, menyebabkan Johan mula berubah hati. Entah kenapa, dia merasakan perasaannya lain sejak diusik Erine. Tetapi untuk mendapatkan Erine, Johan terpaksa berdepan banyak cabaran.

Walaupun begitu, Erine masih tidak boleh menerima cinta yang Johan berikan. Bukan kerana soal hati, bukan kerana tidak cinta, tetapi kerana amanah arwah suami Mak Munah kepada Johan. Erine merasakan dia menjadi penghalang kepada amanah itu.

Gara-gara kenakalan dan sikap ingin tahunya untuk mencari siapa yang diamanahkan kepada Johan, Erine berjaya merungkai seribu satu rahsia, teori dan konspirasi yang disimpan Mak Munah selama 23 tahun. Erine kemudian mula merancang dan membuat pakatan sulit untuk menyelamatkan Johan daripada dibunuh.

Tapi, sehebat mana pun rancangannya, hebat lagi perancangan Allah SWT. Adakah pengorbanan Erine kepada Johan, tidak sia-sia? Atau, hidupnya berakhir dengan hukuman mati?

 Pelakon 

 Pelakon Utama 
 Ayda Jebat sebagai Erine Johanna 
 Sharnaaz Ahmad sebagai Johan Rizqin

 Pelakon Pembantu 
 Rahim Jailani sebagai Tan Sri Emran
 Aleza Shadan sebagai Puan Sri Zariah
 Datin Fadilah Mansor sebagai Mak Munah
 Ika Nabila sebagai Ain Humaira
 Hefny Sahad sebagai Habib
 Kay Maria sebagai Ibu Sue
 Tash Yong sebagai Sue
 Farouk Hussain sebagai Pak Mat
 Jeff Hassan sebagai Pak Imam (Bapa Johan Rizqin)
 Gbob Raja Lawak sebagai Bob
 Afiq Muiz sebagai Ustaz Hafsyam
 Syaffiq Sahli sebagai Johan Ariff
 Erry Putra sebagai Hassan
 Ku Faridah sebagai Hamidah (Mak Tok)
 Sheera Edora sebagai Mak Tok Remaja
 Izme Azzam sebagai Imran
 Aidil Alias sebagai Tuan Syed Muda
 Zee Khan Hussein sebagai Mak Tok Dewasa
 Zulkifli Mohd Salleh sebagai Tuan Syed
 Henzy Andalas sebagai Hitam

Muzik & Runut Bunyi

 Rujukan 

Kategori:Drama Melayu
Kategori:Rancangan Astro Ria
Kategori:Drama adaptasi novel di Malaysia